**SAMNINGUR**

**milli**

**Verðbréfamiðstöðvar Íslands hf**

**og**

|  |  |
| --- | --- |
| Nafn félags: |   |

**um rafræna útgáfu skuldabréfa**

**AÐILAR:**

Verðbréfamiðstöð Íslands hf, kt. 451015-2140, hér eftir nefnt VBM, og

|  |  |
| --- | --- |
| Nafn: |   |
| Kennitala: |   |

hér eftir nefnt, „útgefandi“, gera með sér svofelldan útgáfusamning:

**Almennt**

1. gr.

Við undirritun útgáfusamnings þessa öðlast útgefandi rétt til að fá skuldabréfaflokk með:

|  |  |
| --- | --- |
| Auðkenni: |   |
| ISIN: |   |

gefinn út í kerfi VBM í samræmi við upplýsingar í útgáfulýsingu

|  |  |
| --- | --- |
| Dagsettri: |   |

að uppfylltum skilyrðum laga, reglugerða og reglna settra samkvæmt þeim (hér eftir einnig „rafbréfin“ eða „útgáfan“).

Heildarfjárhæð flokksins er:

|  |  |
| --- | --- |
| Kr. í tölustöfum |   |
| Fjárhæð flokks í bókstöfum: |   |
| Nafnverðseining í kr.: |   |
| Nafnverðseining í bókstöfum:  |   |

Um er að ræða vaxtagreiðslubréf

|  |  |
| --- | --- |
| Útgáfudagur er: |   |

sem jafnframt er fyrsti vaxtadagur.

|  |  |
| --- | --- |
| Gjalddagi höfuðstóls og vaxta er: |   |

Að öðru leyti er vísað til útgáfulýsingar.

2. gr.

Samningsaðilar skuldbinda sig til að fara að samningi þessum, lögum, reglugerðum og reglum VBM sem í gildi eru hverju sinni.

**Skyldur VBM**

3. gr.

VBM ábyrgist að kerfi þess sé opið alla virka daga. Kerfi VBM er þó lokað á þeim dögum sem tilgreindir eru á vefsíðu VBM.

4. gr.

VBM ábyrgist að skráningar á réttindum yfir rafbréfum útgefanda séu í samræmi við þær skráningarfærslur sem reikningsstofnanir (RS) framkvæma í kerfi VBM.

5. gr.

VBM framkvæmir aðgerðir að beiðni félagsins eða reikningsstofnunar þess, uppfylli beiðnin skilyrði laga, reglugerða og reglna VBM.

**Trúnaðarupplýsingar**

6. gr.

Samningsaðilar eru ábyrgir fyrir að trúnaðarupplýsingar sem fara milli þeirra lendi ekki í höndum óviðkomandi aðila. Þeir skulu sýna ýtrustu aðgát við meðferð og varðveislu upplýsinga við útgáfu skuldabréfaflokksins.

**Skyldur útgefanda**

7. gr.

Útgefandi ábyrgist að allar ákvarðanir um útgáfuna og aðrar aðgerðir sem tengjast skuldabréfaflokknum séu teknar samkvæmt gildandi lögum og samþykktum útgefanda og séu í samræmi við útgáfulýsingu á hverjum tíma.

Útgefandi ábyrgist að allar upplýsingar sem veittar eru í útgáfulýsingu eða með öðrum hætti séu réttar.

**Vanefndir útgefanda**

8. gr.

Standi útgefandi ekki við samning þennan að einhverju eða öllu leyti eða uppfylli ekki lengur viðeigandi lög eða reglugerðir, skal það tafarlaust tilkynnt til stjórnar VBM og greint frá ástæðum þess.

**Ábyrgð á tjóni**

9. gr.

VBM ber skaðabótaábyrgð vegna þess tjóns sem rakið verður til starfsemi hennar í tengslum við tilkynningar um breytingar eða afmáningu réttinda á reikningi í kerfi VBM þrátt fyrir að saknæmri háttsemi sé ekki til að dreifa. Bótaábyrgð nær þó hvorki til tjóns vegna glataðra viðskiptatækifæra né til tjóns vegna óviðráðanlegra ytri atvika (force majeure), sbr. VII. kafla laga nr. 7/2020.

10. gr.

Um ábyrgð reikningsstofnana fer skv. VII. kafla laga nr. 7/2020.

11. gr.

Um ábyrgð útgefenda fer eftir almennum reglum skaðabótaréttarins.

**Breytingar á reglum VBM**

12. gr.

VBM er heimilt að gera breytingar, viðbætur og viðauka við reglur VBM. Um slíkar breytingar fer samkvæmt ákvæði reglna VBM.

**Uppsagnarákvæði**

13. gr.

Samningsaðilum er heimilt að segja upp samningi þessum með sex mánaða fyrirvara eða fyrr ef um semst.

**Afskráning**

14. gr.

Um afskráningu bréfa útgefanda úr kerfi VBM, við gjaldþrot, innlausn, samruna eða aðrar sambærilegar aðgerðir sem leiða til þess að skráningu skuldabréfaflokksins skuli hætt fer að ákvæðum reglna sem tilgreinda eru í 2. gr.

**Gjöld**

15.gr.

Útgefandi hefur kynnt sér verðskrá VBM og greiðir gjöld samkvæmt henni hverju sinni. Verðskrá er birt á vefsíðu VBM.

Í sérstökum tilvikum getur VBM krafist gjalda af útgefanda vegna vinnu að hans beiðni sem fellur ekki undir útgefna verðskrá.

VBM er heimilt að innheimta dráttarvexti samkvæmt III. kafla laga um vexti og verðtryggingu, nr. 38/2001 með síðari breytingum, frá gjalddaga til greiðsludags greiði félagið ekki gjöld skv. 1. eða 2. mgr. á gjalddaga.

**Ágreiningur**

16. gr.

Rísi ágreiningur út af samningi þessum, sem samningsaðilar ná ekki að leysa sín á milli, skal reka málið fyrir Héraðsdómi Reykjavíkur skv. lögum nr. 91/1991, um meðferð einkamála.

**Undirritun**

17. gr.

Til staðfestingar undirrita samningsaðilar samning þennan í tveimur samhljóða eintökum og heldur hvor aðili eftir einu eintaki. Rafræn undirritun jafngildir undirritun á pappír.

Reykjavík

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

F.h. F.h. Verðbréfamiðstöðvar Íslands hf